Source: https://beta.e-justice.europa.eu/380/MT/succession?CYPRUS&member=1
Timestamp: 2019-11-12 14:56:57+00:00
Document Index: 1618847

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Il-qrati kompetenti huma l-Qrati Distrettwali.
Indirizz: Leoforos Lordou Vyronos 8, P.O. Box 54619, 3726 Limassol, Cyprus
Indirizz: Corner of Neofytou and Nikou Nikolaïdi, 8100 Paphos, P.O. Box 60007, Cyprus
Il-liġi Ċiprijotta ma tipprovdix għal xi proċedura sabiex tiġi kkontestata deċiżjoni mogħtija mill-Qorti Suprema (Anótato Dikastírio) wara appell.
Madankollu, jekk id-deċiżjoni li tiddikjara l-eżegwibbiltà tiġi appellata permezz ta’ rikors għal talba privileġġjata (pronomiakó éntalma) mismugħa minn imħallef tal-Qorti Suprema, allura jista’ jiġi ppreżentat appell (éfesi) kontra d-deċiżjoni tal-imħallef, kif isir fil-kawżi ċivili.
Fi kwalunkwe każ, jekk jiġi ddikjarat li kien hemm ksur tad-drittijiet tal-bniedem, jista’ jsir rikors individwali quddiem il-Qorti Ewropea tad-Drittijiet tal-Bniedem (QEDB) fi Strasburgu.
L-awtorità tal-ħruġ għaċ-Ċertifikat Ewropew tas-Suċċessjoni hija l-Qorti Distrettwali (Eparchiakó Dikastírio) li għandha ġuriżdizzjoni lokali, kif imsemmi aktar il-quddiem f’każ ta’ rikors għal dikjarazzjoni ta' eżegwibbiltà.
Il-forma ta’ rimedju disponibbli kontra deċiżjoni meħuda mill-awtorità tal-ħruġ, jiġifieri l-Qorti Distrettwali, fir-rigward tal-ħruġ ta’ Ċertifikat huwa appell quddiem il-Qorti Suprema, skont ir-Regoli tal-Proċedura Ċivili (Thesmoí Politikís Dikonomías).
Bħala eċċezzjoni, il-Qorti Suprema tista’ tawtorizza l-preżentata ta’ talba privileġġjata, fejn imbagħad japplikaw ir-regoli kif imsemmija hawn fuq.
L-unika awtorità li teżerċità funzjonijiet ġudizzjarji jew taġixxi skont delega ta' setgħat mingħand awtorità ġudizzjarja jew taġixxi taħt il-kontroll ta’ awtorità ġudizzjarja huwa r-Reġistratur (protokollitís) ta’ kull Qorti Distrettwali, skont l-Artikolu 13 tal-Liġi dwar l-Amministrazzjoni tal-Patrimonju, Kap.189. Madankollu, il-kundizzjonijiet għal dawn il-kompetenzi previsti fl-Artikolu 3(2) tar-Regolament mhumiex sodisfatti, allura r-Reġistratur ma jitqiesx bħala “qorti” fi ħdan it-tifsira tar-Regolament.
Skont id-definizzjoni tat-terminu “deċiżjoni” fl-Artikolu 3(1)(g) tar-Regolament, l-unika kompetenza tar-Reġistratur li tissodisfa l-kundizzjonijiet kollha tal-Artikolu 3(2) tar-Regolament hija d-determinazzjoni tal-ispejjeż tar-rikorsi u l-proċedimenti b’mod ġenerali marbuta mas-suċċessjoni, għalhekk meta’ jkun qiegħed jeżerċita dik il-kompetenza r-Reġistratur jaqa’ taħt it-tifsira ta’ “qorti” skont ir-Regolament.